जिब्राल्टर क्रूज़ टर्मिनल
जिब्राल्टर क्रूज़ टर्मिनल (अंग्रेज़ी: Gibraltar Cruise Terminal) जिब्राल्टर हार्बर पर नोर्थ मोल के वेस्टर्न आर्म के उत्तरी सिरे पर स्थित है। ब्रिटिश प्रवासी शासित प्रदेश जिब्राल्टर के मुख्य बंदरगाह पर इस टर्मिनल का निर्माण वर्ष 1997 में पूरा हुआ था। अपने शुभारंभ के पश्चात के पन्द्रह वर्षों में इस टर्मिनल ने कुल लगभग तीन मिलियन यात्रियों को संभाला है। मई 2011 में हुई दुर्घटना में इस टर्मिनल पर एक गोदी कर्मचारी की मृत्यु हो गई थी। यह घटना वेस्टर्न आर्म पर तब घटी जब एक गंदे पानी के टेंक में विस्फोट हों गया था, उस समय इस टेंक के नजदीक एक क्रूज़ जहाज भी खड़ा था। अक्टूबर 2011 में जिब्राल्टर की सरकार ने क्रूज़ टर्मिनल के विस्तार और नवीनीकरण की अपनी योजनाओं की घोषणा की थी।